ซีเอ็ดทุ่ม777ล้านบาทสร้างคลังสินค้า
คณะกรรมการบริษัทซีเอ็ดยูเคชั่น (SE-ED)อนุมัติวงเงินโครงการงานก่อสร้างอาคารคลังสินค้าและศูนย์กระจายสินค้า วงเงิน 777 ล้านบาท
8 ส.ค. 2555

คณะกรรมการบริษัทซีเอ็ดยูเคชั่น (SE-ED)อนุมัติวงเงินโครงการงานก่อสร้างอาคารคลังสินค้าและศูนย์กระจายสินค้า วงเงิน 777 ล้านบาท
บริษัทจะก่อสร้างคลังสินค้าแห่งใหม่ ที่ถนนบางนา-ตราด กม. 21 เพื่อรองรับการเติบโตของธุรกิจทั้งหมดของบริษัทฯ ในอนาคตคาดว่าจะแล้วเสร็จภายในเดือนเม.ย. 2556 และเปิดใช้งานเต็มระบบภายในปลายปี 2556 นอกจากนี้ คณะกรรมการยังอนุมัติให้นำกำไรประมาณ  35 ล้านบาท มาจ่ายเงินปันผลระหว่างกาล(1เม.ย.-30มิ.ย.2555)ในอัตรา 0.10 บาทต่อหุ้น จำนวนหุ้น 356,313,209 หุ้น กำหนดรายชื่อผู้ถือหุ้นที่มีสิทธิได้รับเงินปันผล ในวันที่ 23 ส.ค. และมีกำหนดจ่ายเงินในวันที่ 6 ก.ย. 2555ทั้งนี้เงินปันผลเมื่อเทียบกับราคาหุ้นที่ 12.30 บาท คิดเป็นอัตราผลตอบแทน 0.81% บริษัทจ่ายเงินปันผลงวดนี้จากที่มีกำไรสุทธิไตรมาส2 จำนวน 73 ล้านบาท ลดลง ประมาณ 13% เทียบกับช่วงเดียวกันปีก่อนมีกำไรสุทธิ 84 ล้านบาท และรวม6เดือนปีนี้กำไรสุทธิ 125 ล้านบาทหรือหุ้นละ 35 สตางค์ ใกล้เคียงกับระยะเดียวกันปีก่อน